C 232/13

Az (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele

(2019/C 232/12)

Ezen értesítés közzététele a Bizottság (EU) 2019/33 felhatalmazáson alapuló rendelete (1) 17. cikkének (5) bekezdésével összhangban történt.

ÉRTESÍTÉS STANDARD MÓDOSÍTÁS JÓVÁHAGYÁSÁRÓL

„Penedès”

Hivatkozási szám: PDO-ES-A1551-AM04

Az értesítés dátuma: 2019.1.17.

A JÓVÁHAGYOTT MÓDOSÍTÁS LEÍRÁSA ÉS OKAI

1. Az alkoholtartalom módosítása

Leírás és indokolás

LEÍRÁS

A fehér-, rozé- és vörösborok esetében a tényleges alkoholtartalom felső határát eltörölték, alsó határát pedig lecsökkentették. A termékleírás 2.1.1. pontját és az egységes dokumentum 2.4. pontját ennek megfelelően kell módosítani.

INDOKOLÁS

Az alkoholtartalom alsó és felső határának e módosítása aszerint történt, hogy a Penedès eredetmegjelölésű borok hogyan alkalmazkodnak az éghajlatváltozáshoz. A módosítás célja a Penedès eredetmegjelölésű borok jellemzőinek és tipikus tulajdonságainak garantálása.

2. A „dulce de frío” (jégbor) eljárással készített borokat érintő helyesbítés

Leírás és indokolás

LEÍRÁS

A termékleírás korábbi változatában a „dulce de frío” eljárással készült borok (jégborok) tévesen a likőrborokat tartalmazó részben szerepeltek.

Mivel a szöveg a Viognier fajtával is kiegészült, az ilyen jellegű borokhoz ez a fajta is felhasználható.

A termékleírás 2.1.1. pontját és az egységes dokumentum 2.4. pontját ennek megfelelően kell módosítani.

INDOKOLÁS

Mivel a tényleges minimális alkoholtartalom 9,5 % volt, e borok nem tekinthetők likőrbornak, ezért az e borokat tartalmazó részt helyesbítették.

Mivel a korábbi módosítás kiegészült a Viognier fajtával, a Viognier-t most a „dulce de frío” (jégbor) eljárás lefolytatására alkalmas fajták közé is fel kell venni.

3. Minőségi pezsgőkre vonatkozó módosítások

Leírás és indokolás

LEÍRÁS

— Tájékoztatni kell a fogyasztókat arról, hogy a Penedès eredetmegjelölésű minőségi pezsgők 100 %-ban biotermékek.

— A minőségi pezsgő készítéséhez és érleléséhez szükséges időtartamot 12 hónapról legalább 15 hónapra kell emelni.

A bio minősítésű minőségi pezsgők készítésekor jelenleg előnyösebb, ha a palackos erjesztéshez használt cukor magából a bioszőlőből származik, azaz a cuvée-ből vagy a szőlőmustból származó cukor használata esetén nincs szükség exogén biocukor hozzáadására.

— A minőségi pezsgők készítéséhez használt fajtákat az arra leginkább alkalmas fajtákra kell korlátozni.

— A pezsgőkre vonatkozó paramétereket kiigazították (a tényleges alkoholtartalom felső határát eltörölték, a teljes savtartalom legfeljebb 5 g/l, és többé nem szabályozzák a szárazanyag-tartalmat, hamvasztást vagy a pH-értéket).

A termékleírás 2.1.2. pontját és az egységes dokumentum 2.4. pontját ennek megfelelően kell módosítani.

INDOKOLÁS

— Előrelépés a fenntartható ökológiai termesztési gyakorlatok irányába.

— A második erjesztési folyamat során az élesztőgombák lebomlásának biztosítása az érlelési hónapok számának növelésével.

— A minőségi pezsgő készítésére leginkább alkalmas fajtákat az engedélyezett fajták közül kell kiválasztani.

— Az analitikai paramétereket módosították, hogy a termelést a magasabb éghajlati hőmérséklethez tudják igazítani. A törölt paraméterekre az állandó jogszabályok feltételeit kell alkalmazni.

4. Helyesbítés: túlérett szőlőből készült bor

Leírás és indokolás

LEÍRÁS

A túlérett szőlőből készült borok kikerültek a likőrborok kategóriájából. A termékleírás 2.1.2. pontját és az egységes dokumentum 2.4. pontját ennek megfelelően kell módosítani.

INDOKOLÁS

A termékleírás előző változatában a túlérett szőlőből készült borok a likőrborokat tartalmazó részben szerepeltek. Mivel külön borkategóriába tartoznak, ezt a hibát ki kellett javítani.

5. Egyes borok maximális illósavtartalmának módosításai

Leírás és indokolás

LEÍRÁS

Az egyes módszerek alapján (hordóban, túlérett szőlőből, jégboreljárással) készült borok illósavtartalma magasabb lehet. A termékleírás 2.1.6. pontját és az egységes dokumentum 2.4. pontját ennek megfelelően kell módosítani.

INDOKOLÁS

A fahordókban erjesztett és/vagy érlelt borok illósavtartalma meghaladhatja a 0,7 g/l-t, ezért e borok státusza ugyanaz, mint az egy évnél tovább érlelt boroké. Ennek az az oka, hogy amikor az érlelés a hordóban történik, a borba nem elhanyagolható mennyiségű ecetsav kerülhet. Ez indokolja az ilyen típusú borok illósavtartalmának növelését.

A likőrborok és a jégboreljárással készült borok esetében az illósavtartalom meghaladhatja az 1,2 g/l borkősavat, a 2 g/l-t azonban nem lépheti túl. A jégboreljárással készült édes borok illósavtartalma a borkészítési eljárás miatt magasabb lehet: ez az eljárás olyan tényezőket foglal magában, mint a magas szőlőcukor-koncentráció, az élesztők metabolizmusa és a hosszú erjesztési idő, amelyek kedveznek az illósavtartalom növekedésének.

6. Módosítások az ültetési sűrűségben és az öntözésben

Leírás és indokolás

LEÍRÁS

Az ültetési sűrűségre vonatkozó felső és alsó határértékeket törölték. Az öntözés a termékleírás hozamra és szőlőminőségre vonatkozó részeinek megfelelően, korlátozott mértékben alkalmazható. A termékleírás 3.1. pontját és az egységes dokumentum 2.5.1. pontját ennek megfelelően módosítani kell.

INDOKOLÁS

Az éghajlatváltozás és az új termesztési technikák miatt a jelenleg meghatározott ültetési sűrűségtől eltérő ültetési sűrűséget kell alkalmazni. A Penedès borok megkülönböztető jegyeinek biztosítása érdekében eltérő ültetési mintákat kell alkalmazni.

Az öntözést illetően az éghajlatváltozás által előidézett egyik új körülmény, hogy az aszályos időszakok hosszabb ideig tartanak és a korábbiaknál súlyosabbak. Az öntözés mindaddig megengedett, amíg a jelen termékleírásban meghatározott feltételek teljesülnek. A feltételek teljesítésének elmulasztása azzal járhat, hogy az öntözés a korábban öntözött parcellákon megtiltható.

7. Hozammódosítások

Leírás és indokolás

LEÍRÁS

A minőségi pezsgő készítésére, valamint az ilyen fajtájú borok készítésére szánt szőlők hozama megegyezik a fehér fajták hozamával. A termékleírás 5.1. és 5.2. pontját, valamint az egységes dokumentum 2.5.2. pontját ennek megfelelően módosítani kell.

INDOKOLÁS

A minőségi pezsgő készítésére szolgáló fajták hozamáról szóló részt módosították. A javasolt hozam 12 000 kg/ha, mivel fontos, hogy a minőségi pezsgők alkoholtartalmának a csendes borokénál alacsonyabbnak, pl. 10-10,5 térfogat-százalékosnak kell lennie. Ezért az éghajlat miatt és a magasabb alkoholtartalom elkerülése érdekében a hozamot növelni kell.

8. Fajták hozzáadása

Leírás és indokolás

LEÍRÁS

A fehér fajták a Sumoll fehér és a Viognier fajtákkal, a vörös fajták pedig a Petit Verdot és a Xarello rozé fajtákkal egészültek ki. A termékleírás 6. fejezetét ennek megfelelően módosítani kell. A változás az egységes dokumentumot nem érinti.

INDOKOLÁS

A Xarello rozé fajta azért került a termékleírásba, mert a Penedès régióban hagyományosan termesztett, őshonos fajta.

A fehér Sumoi a Penedès régióban hagyományosnak számító fehér fajta, míg a Viognier és a Petit Verdot fajták alkalmazkodtak a Penedès régió terroir-jához és éghajlatához és csúcsborok készítésére szolgálnak.

9. A borok vizsgálatával kapcsolatos fejlesztések

Leírás és indokolás

LEÍRÁS

Bővült azon laboratóriumok jegyzéke, ahol a borok vizsgálata elvégezhető. A bor vizsgálatára a bor elkészültekor, közvetlenül a palackozás előtt vagy után kerül sor. A termékleírás 8.2. fejezetét ennek megfelelően módosítani kell. Ez az egységes dokumentumot nem érinti.

INDOKOLÁS

Egy jóváhagyott laboratórium felvételével garantáljuk a szabad versenyt.

A cél, hogy a Penedès eredetmegjelölésű borok minősítési folyamat révén történő minőség-ellenőrzése a bor forgalomba hozatalához legközelebbi időpontban történjen.

10. Az engedélyezett dugók típusának módosításai

Leírás és indokolás

LEÍRÁS

A dugók típusával kapcsolatos szabályokat enyhítették, de továbbra is a parafadugó részesítendő előnyben. A termékleírás 8.4. fejezetét ennek megfelelően módosítani kell. A változás az egységes dokumentumot nem érinti.

INDOKOLÁS

Ez a változtatás a dugókhoz felhasználható anyagok módosításával és naprakésszé tételével biztosítja a Penedès eredetmegjelölésű borok minőségét.

11. Az érlelési módról szóló szakasz módosítása és javítása

Leírás és indokolás

LEÍRÁS

A termékleírás 2.3. pontja kibővített változatban átkerült a 8.6. pontba, így tartalmazza a minőségi pezsgőkre vonatkozó legalább 15 hónapos érlelést, valamint azt, hogy a tirázs és a degorzsálás között eltelt évek számát is fel lehessen tüntetni, amennyiben ez az időtartam több mint három év.

Ez az egységes dokumentumot nem érinti.

INDOKOLÁS

Az érlelési idő 15 hónapra módosult, mivel ez az élesztőautolízis bekövetkezéséhez szükséges minimális időtartam. Javult a fogyasztóknak nyújtott tájékoztatás színvonala, mivel a címkén immár az érlelés éveinek számát is fel kell tüntetni.

A 2014. évi termékleírás 2.2. pontja szintén ebbe a fejezetbe került át, mivel a terméken megjelenítendő árujelzőkre, valamint azok megjelenítésének módjára vonatkozik.

12. Új címkézési követelmények

Leírás és indokolás

LEÍRÁS

Az OEM nevét a védjegy mezőjében kell feltüntetni.

Három fajta említése esetén a minimális tartalom 15 %-ról 5 %-ra csökken.

Minőségi pezsgők esetén kötelező feltüntetni a szüret és a degorzsálás időpontját.

A termékleírás 8.7. pontját és az egységes dokumentum 2.9. pontját ennek megfelelően módosítani kell.

INDOKOLÁS

E változásnak köszönhetően a „Penedès” elnevezés még láthatóbbá válik, így a fogyasztók könnyebben be tudják azonosítani a terméket.

A három fajtából készült borok esetében a kisebb fajta aránya legalább 5 %, ezzel garantálva a borkészítésre szolgáló jellemző fajták használatát.

A minőségi pezsgők esetében a szüret és a degorzsálás időpontja a fogyasztók számára fontos információ.

13. Az ellenőrző szerv címének változása

Leírás és indokolás

LEÍRÁS

Az ellenőrző szerv címe megváltozott. Ez a módosítás a termékleírás 9.1. pontjára vonatkozik, az egységes dokumentumot azonban nem érinti.

INDOKOLÁS

Mivel a Penedès eredetmegjelölés hatálya alá tartozó termékek tanúsításáért felelős szervezet címe megváltozott, az a döntés született, hogy az új cím a termékleírás módosítására irányuló kérelem e részébe kerüljön.

14. A xarel lo hozzáadása „dulce de frío” (jégbor) eljárással való borkészítésre alkalmas fajtaként

Leírás és indokolás

LEÍRÁS

A Xarel lo fajta a „dulce de frío” (jégbor) készítésére alkalmas fajtaként került a szövegbe. Ez a termékleírás 2.1.1. pontjára vonatkozik, az egységes dokumentum azonban nem módosul.

INDOKOLÁS

A Xarel lo a Penedès régióban őshonos fajta. Ez a fajta rendkívül szívós, és kiválóan beérik a térségben. Érett állapotában a potenciális alkoholtartalom miatt e fajta cukortartalma könnyen eléri az egy liter mustra jutó 240 grammot, így kellően aromás ahhoz, hogy édes jégbor készülhessen belőle. Ezt az elmúlt öt évben végzett kísérletek is alátámasztják.

15. Minőségi pezsgő készítése minősített borokból és minősítésre alkalmas borokból

Leírás és indokolás

LEÍRÁS

A Penedès eredetmegjelölésű minőségi pezsgő készítéséhez a cuvée-nek jelenleg a Penedès eredetmegjelölésért felelős ellenőrző szerv által végzett minőség-ellenőrzésen kell átesnie. A javaslat szerint ezt a minőség-ellenőrzést a termékleírás 8.2. pontjának értelmében a termék forgalomba hozatalakor kell elvégezni. A szöveg kiegészült annak lehetőségével, hogy a tirázst minősítésre alkalmas borokkal is el lehet végezni, azaz az érzékszervi és analitikai minőség-ellenőrzést a termelőnek kell elvégeznie.

Ez a termékleírás 2.1.2. pontjára vonatkozik, az egységes dokumentumot azonban nem módosítja.

INDOKOLÁS

A termékleírásnak való megfelelés ellenőrzésére megfelelő biztosítékok állnak rendelkezésre.

16. Minőségi pezsgő készítése a régi eljárás szerint.

Leírás és indokolás

LEÍRÁS

A szöveg a minőségi pezsgő készítésének egy másik eljárásával is kiegészült. Ez a termékleírás 2.1.2. pontjára vonatkozik, az egységes dokumentumot azonban nem módosítja.

INDOKOLÁS

A Penedès eredetmegjelölésű minőségi pezsgők jelenleg a hagyományos módszerrel készülnek, azaz a cuvée első erjesztése után tirázs céljából cukrot és élesztőt adnak a borhoz.

A javaslat szerint a második erjesztésnek vagy palackos erjesztésnek a mustban vagy a cuvée-ben található cukron túl további cukor hozzáadása nélkül, továbbá az első erjesztésből származó maradványcukor egy részének (cca. 23 g/liter) tirázs céljából történő felhasználásával kell megtörténnie. Ebben az esetben a hagyományos módszernél érvényes összes feltételt és jellemzőt alkalmazni kell.

A Penedès eredetmegjelölésű minőségi pezsgők két jellemzőjét kell szem előtt tartani: e pezsgőknek ökológiai termesztésből kell származniuk, és azt is fontos tudni, hogy az éghajlatváltozás miatt az érett szőlőszemek alkoholtartalma magasabb, ezért a must cukortartalma is elég magas ezen eljárás alkalmazásához.

17. A szőlültetvények tulajdonosi viszonyai, valamint a minőségi pezsgőt készítő borászatok által előállított cuvée-k.

Leírás és indokolás

LEÍRÁS

Ez a módosítás a minőségi pezsgőt előállító borászatok által teljesítendő újabb feltételekkel egészíti ki a termékleírást. Ez a termékleírás 2.1.2. pontjára vonatkozik, az egységes dokumentumot azonban nem módosítja.

INDOKOLÁS

A minőségi pezsgő készítésekor teljesítendő feltételek célja, hogy biztosítsa a minőségi pezsgők nyomonkövethetőségét a szőlőültetvénytől egészen a pezsgők forgalomba hozataláig. A Penedès régióban a Penedès eredetmegjelölésű minőségi pezsgőket előűllító borászatok e feltételeknek megfelelnek. Mivel a pezsgők minősége szorosan összefügg a termesztésük helyszínéül szolgáló szőlőültetvényekkel, a szőlőültetvények és a cuvée-termelés közötti összefüggés, valamint az érlelés a minőségi pezsgők előállításához egyaránt szükséges.

18. Gyöngyözőbor készítése minősített borokból és minősítésre alkalmas borokból

Leírás és indokolás

LEÍRÁS

A Penedès eredetmegjelölésű gyöngyözőbor készítéséhez jelenleg a cuvée-nek a Penedès eredetmegjelölésért felelős ellenőrző szerv által végzett minőség-ellenőrzésen kell átesnie. A javaslat szerint ezt a minőség-ellenőrzést a termékleírás 8.2. pontjának értelmében a termék forgalomba hozatalakor kell elvégezni. A termékleírás azon új lehetőséggel való kiegészítése, hogy a buborékokat minősítésre alkalmas borokból is kinyerhetik, azt jelenti, hogy az érzékszervi és analitikai minőség-ellenőrzéseket a termelőnek kell elvégeznie.

Ez a termékleírás 2.1.3. pontjára vonatkozik, az egységes dokumentumot azonban nem módosítja.

INDOKOLÁS

A termékleírásnak való megfelelés ellenőrzésére megfelelő biztosítékok állnak rendelkezésre.

19. Az év bora esetében a maximális illósavtartalom növelése

Leírás és indokolás

LEÍRÁS

A fehér- és a rozé borok esetében az illósavtartalom felső határát megemelték.

Ez a módosítás a termékleírás 2.1.6. pontját és az egységes dokumentum 2.4. pontját egyaránt érinti.

INDOKOLÁS

Mivel a Penedès eredetmegjelölésű borok többnyire alacsonyabb mennyiségű SO2-dal készülnek, egyes borok meghaladják a jelenlegi 0,5 g/l határértéket, ami azonban kóstoláskor nem jár kedvezőtlen érzettel.

20. A borok érzékszervi jellemzőinek kiigazításai

Leírás és indokolás

LEÍRÁS

A fehérborok vonatkozásában a Penedès eredetmegjelölésű borok érzékszervi jellemzőit tartalmazó táblázat kiegészült az „adott esetben az érlelés jegyeivel” megfogalmazással.

A gyöngyözőborok esetében a szöveg a „halványrózsaszín” szóval egészült ki.

Ez a módosítás a termékleírás 2.2. pontját és az egységes dokumentum 2.4. pontját egyaránt érinti.

INDOKOLÁS

Az első változtatásra azért volt szükség, mert a fehérborokat manapság már fahordóban erjesztik és érlelik.

A második módosítás oka pedig az, hogy a rozé gyöngyözőborokat vörös fajtákból készítik.

21. Új fajták hozzáadása

Leírás és indokolás

LEÍRÁS

A termékleítás a Forcada (fehér) és a Moneu (vörös) fajtával egészült ki.

Ez a módosítás a termékleírás 6. fejezetét érinti ugyan, de az egységes dokumentumot nem befolyásolja, mivel e fajták másodlagos fajtaként kerültek a szövegbe. Az Ambrosia-kérelembe (az „Otras informaciones” [Egyéb információk] dokumentumban) azonban nem kerülhettek be másodlagos fajtaként, mivel az a tény, hogy Spanyolországban e fajtákat csak a közelmúltban engedélyezték, azt jelenti, hogy a kérelemben szereplő fajták jegyzékében („kattintásra”) még nem szerepelnek.

INDOKOLÁS

Ez két olyan ősi fajta, amelyeket a közelmúltban kezdtek újra termeszteni. Az elmúlt években a fajtákkal elvégzett kísérletek a borok szempontjából nagyon kedvező eredményekkel zárultak.

22. Az új fajtákra vonatkozó termesztési gyakorlatok

Leírás és indokolás

LEÍRÁS

A termékleírás egyetlen mondattal egészült ki, amely szerint a Forcada és Moneu fajtákat a serleg-alakra metszés vagy félmetszés módszerével kell termeszteni, művelésüknek pedig ökológiainak kell lennie.

Ez a módosítás a termékleírás 3.1. pontját és az egységes dokumentum 2.5.1. pontját egyaránt érinti.

INDOKOLÁS

Az elvégzett kísérletek során kiderült, hogy ősi fajtákról lévén szó, e módszerekkel termeszthetőek a legjobban, és így lehet a legjobb eredményeket elérni.

23. Az új fajtákra vonatkozó szüretelési feltételek

Leírás és indokolás

LEÍRÁS

A termékleírás egy mondattal egészült ki, amely szerint a Forcada és Moneu fajtákat kézzel kell szüretelni.

Ez a módosítás a termékleírás 3.2. pontját és az egységes dokumentum 2.5.1. pontját egyaránt érinti.

INDOKOLÁS

Az elvégzett kísérletek során kiderült, hogy ősi fajtákról lévén szó, e módszerekkel termeszthetőek a legjobban, és így lehet a legjobb eredményeket elérni.

24. Módosítások a hozamban

Leírás és indokolás

LEÍRÁS

A termékleírás kiegészült azzal, hogy a Forcada és a Moneu fajták esetében a maximális hozam sorrendben 53,28 hl/ha és 53,55 hl/ha.

A fehér fajták maximális hozamát szintén megemelték, 79,92 hl/ha-ra.

Ez a módosítás a termékleírás 5.1. pontját és az egységes dokumentum 2.5.2. pontját egyaránt érinti.

INDOKOLÁS

Az elvégzett kísérletek során kiderült, hogy ősi fajtákról lévén szó, e módszerekkel termeszthetőek a legjobban, és így lehet a legjobb eredményeket elérni.

A fehér fajtákban mutatkozó növekedés az extrakciós hozam alábbiakban ismertetett növelésének tulajdonítható.

25. Az extrakciós hozam növelése

Leírás és indokolás

LEÍRÁS

A 100 kg szőlőből kinyerhető fehérbor maximális mennyiségét 66 literről 66,6 literre emelték.

Ez a módosítás a termékleírás 5.2. pontját és az egységes dokumentum 2.5.1. pontját egyaránt érinti.

INDOKOLÁS

Ebben az esetben az extrakciót a szóban forgó extrakcióval előállított borok minőségével összhangban módosították.

26. Az érlelésről szóló szakasz módosítása

Leírás és indokolás

LEÍRÁS

A „barrica” (hordó) és a „roble” (tölgyfa) szavak különváltak egymástól. Ez azt jelenti, hogy a „barrica” (hordó) szó bármely fával együtt használható, a „roble” (tölgy) szó pedig akkor használatos, ha a hordó tölgyfából készült.

Ez a módosítás a termékleírás 8.6. pontjára vonatkozik, az egységes dokumentumot azonban nem befolyásolja.

INDOKOLÁS

A termékleírás jelenleg hatályos európai uniós jogszabályokhoz történő igazítása.

EGYSÉGES DOKUMENTUM

1. A termék neve

Penedès

2. A földrajzi árujelző típusa

OEM – oltalom alatt álló eredetmegjelölés

3. A szőlőből készült termékek kategóriái

1. Bor

3. Likőrbor

5. Minőségi pezsgő

8. Gyöngyözőbor

16. Túlérett szőlőből készült bor

4. A bor(ok) leírása

BOR – Fehér- és rozé bor

Fehér:

MEGJELENÉS

Sárga színű, a halvány- és a sötétsárga között. Nem zavaros; tiszta és élénk. A „dulce de frío” (jégbor) eljárással készült borok esetében: borostyánsárga, aranysárga, vöröses és sötét színű.

AROMA

Elsődleges aromák: fehér, trópusi gyümölcs. Ha hordóban tartották, érett gyümölcsre emlékeztető és harmadlagos aromák.

A „dulce de frío” (jégbor) eljárással készült borok esetében a fajta egyedi jellegeként kandírozott gyümölcsre emlékeztető aromák. Az érlelést és a hordóban töltött időt idéző jegyek. Nincs kellemetlen szag; hibák nélkül.

ÍZ

Gyümölcsös. Enyhén savas; sima, frissességérzet; adott esetben az érlelés jegyeivel. Hibák nélkül.

Rozé:

MEGJELENÉS

Színe a halványpirostól a cseresznyepirosig terjedő piros. Nem zavaros; tiszta és élénk.

AROMA

Piros gyümölcsökre emlékeztető, gyümölcsös aroma. Nincs kellemetlen szag; hibák nélkül.

ÍZ

Gyümölcsös, enyhén savas; lágy és frissességérzetet kelt. Hibák nélkül.

* A nem meghatározott határértékek tekintetében a hatályos szabályozást kell betartani.

* A „dulce de frío” (jégbor) eljárással készült borok esetében a tényleges alkoholtartalom 9,5 % térfogatszázalék, a redukálócukor-tartalom pedig 70–150 g/l.

* A hordóban érlelt vagy készített borok esetében az illósavtartalom nem haladhatja meg a 20 mEq/l-t. A „dulce de frío” (jégbor) eljárással készült borok esetében pedig nem lépheti túl a 33,33 mEq/l-t.

Általános analitikai jellemzők Maximális összes alkoholtartalom (térfogatszázalék): Minimális tényleges alkoholtartalom (térfogatszázalék): 11 Minimális összes savtartalom milliekvivalens/liter Maximális illósavtartalom (milliekvivalens/liter): 11,67 Maximális összes kén-dioxid-tartalom (mg/l):

BOR – Vörösbor

MEGJELENÉS

A fiatal boroknál mélyvörös szín. Az óboroknál sötétvörös szín. Nem zavaros; tiszta és élénk.

AROMA

Piros gyümölcsökre emlékeztető aroma. Nincs kellemetlen szag; hibák nélkül.

ÍZ

Gyümölcsös, enyhén savas, lágy érzet, adott esetben az érlelés jegyeivel. Hibák nélkül.

* A nem meghatározott határértékek tekintetében a hatályos szabályozást kell betartani.

* A hordóban érlelt vagy készített borok esetében az illósavtartalom nem haladhatja meg a 20 mEq/l-t.

Általános analitikai jellemzők Maximális összes alkoholtartalom (térfogatszázalék): Minimális tényleges alkoholtartalom (térfogatszázalék): 12 Minimális összes savtartalom milliekvivalens/liter Maximális illósavtartalom (milliekvivalens/liter): 11,67 Maximális összes kén-dioxid-tartalom (mg/l):

LIKŐRBOR

MEGJELENÉS

Sárga, borostyán, arany, vörös, sötét. Nem zavaros; tiszta és élénk.

AROMA

A fajtára jellemző, kandírozott gyümölcsökre emlékeztető aroma. Az érlelés jegyei, ha valamennyi időt hordóban töltött. Nincs kellemetlen szag; hibák nélkül.

* A nem meghatározott határértékek tekintetében a hatályos szabályozást kell betartani.

Általános analitikai jellemzők Maximális összes alkoholtartalom (térfogatszázalék): Minimális tényleges alkoholtartalom (térfogatszázalék): 15 Minimális összes savtartalom milliekvivalens/liter Maximális illósavtartalom (milliekvivalens/liter): Maximális összes kén-dioxid-tartalom (mg/l):

MINŐSÉGI PEZSGŐ

MEGJELENÉS

Színe a sárgától a halványpirosig terjed, de nem borostyánsárga vagy meggypiros. Tartósan pezseg, de nem habzik túl. Nem zavaros; tiszta és élénk.

AROMA

Elsődleges aromák: fehér, trópusi gyümölcs. Nincs kellemetlen szag; hibák nélkül.

ÍZ

Gyümölcsös, enyhén savas, lágy érzet, adott esetben az érlelés jegyeivel. Hibák nélkül.

* A nem meghatározott határértékek tekintetében a hatályos szabályozást kell betartani.

Általános analitikai jellemzők Maximális összes alkoholtartalom (térfogatszázalék): Minimális tényleges alkoholtartalom (térfogatszázalék): 11 Minimális összes savtartalom 5 g/l, borkősavban kifejezve Maximális illósavtartalom (milliekvivalens/liter): 13,33 Maximális összes kén-dioxid-tartalom (mg/l): 185

GYÖNGYÖZŐBOR

MEGJELENÉS

Halványsárga vagy halványrózsaszín, tartósan pezseg, de nem habzik túl. Nem zavaros; tiszta és élénk.

AROMA

Elsődleges aromák: fehér, trópusi gyümölcs. Nincs kellemetlen szag; hibák nélkül.

ÍZ

Gyümölcsös, enyhén savas, lágy érzet, adott esetben az érlelés jegyeivel. Hibák nélkül.

* A nem meghatározott határértékek tekintetében a hatályos szabályozást kell betartani.

Általános analitikai jellemzők Maximális összes alkoholtartalom (térfogatszázalék): Minimális tényleges alkoholtartalom (térfogatszázalék): 9,5 Minimális összes savtartalom milliekvivalens/liter Maximális illósavtartalom (milliekvivalens/liter): Maximális összes kén-dioxid-tartalom (mg/l):

TÚLÉRETT SZŐLŐBŐL KÉSZÜLT BOR

MEGJELENÉS

Sárga, borostyán, arany, vörös, sötét. Nem zavaros; tiszta és élénk.

AROMA

A fajtára jellemző, érett és kandírozott gyümölcsökre emlékeztető aroma. Nincs kellemetlen szag; hibák nélkül.

ÍZ

Gyümölcsös, enyhén savas, meleg, selymes érzet, hibák nélkül.

* A nem meghatározott határértékek tekintetében a hatályos szabályozást kell betartani.

Általános analitikai jellemzők Maximális összes alkoholtartalom (térfogatszázalék): Minimális tényleges alkoholtartalom (térfogatszázalék): 12 Minimális összes savtartalom milliekvivalens/liter Maximális illósavtartalom (milliekvivalens/liter): 33,33 Maximális összes kén-dioxid-tartalom (mg/l):

5. Borkészítési eljárások

a) Alapvető borászati eljárások

Művelési gyakorlat

Öntözésre csak a szőlő minőségének javítása céljából kerülhet sor, olyan körülmények között, amikor az ültetvény vízellátása és a szőlő ökológiai körülményei nem teszik lehetővé az optimális minőségi szint elérését, azaz biztosítani kell, hogy a termelés és az elért hozam összhangban álljon a termékleírás rendelkezéseivel. Ha az eredetmegjelölés irányító testülete úgy ítéli meg, hogy ez a gyakorlat árt a minőségnek, vagy a szabályok megsértését eredményezheti, adott területen be is tilthatja ezt a gyakorlatot.

A talaj nedvességtartalmával, valamint a szőlő környezeti adottságaivak összhangban a szőlőültetvények vízellátásának egyensúlya helyreállítható.

Az öntözés a szőlő gyümölcsérése után semmilyen körülmények között nem engedélyezhető.

A Forcada és a Moneu fajták – a 2019. augusztus 1. után újonnan telepített szőlők esetében – csak a hagyományos, serleg-alakra metszés vagy félmetszés módszerével termeszthetők. Valamennyi Forcada- és Moneu-ültetvény esetében kötelező a Consell Català de la Producció Agrària Ecològica [Katalán Biogazdálkodási Igazgatóság] vagy biotermékek tanúsítására akkreditált egyéb szervezet által kiállított tanúsítvány.

A Forcada és a Moneu fajták esetében a szüretelést kézzel kell végezni.

Különös borászati eljárás

Az extrakciós hozam 100 kg leszüretelt szőlőre számítva a fehérszőlő-fajták esetében nem haladhatja meg a 66,6 liter bort, vörös fajták esetében pedig a 70 liter bort.

b) Maximális hozamok

Fehér fajták és minőségi pezsgő

12 000 kilogramm szőlő hektáronként

Fehér fajták és minőségi pezsgő

79,92 hektoliter hektáronként

Vörös fajták

9 000 kilogramm szőlő hektáronként

Vörös fajták

63 hektoliter hektáronként

Forcada fajta

8 000 kilogramm szőlő hektáronként

Forcada fajta

53,28 hektoliter hektáronként

Moneu fajta

7 650 kilogramm szőlő hektáronként

Moneu fajta

53,55 hektoliter hektáronként

6. Körülhatárolt földrajzi terület

A termőterületet Barcelona és Tarragona tartomány alábbi települései alkotják:

Abrera (1)

Aiguamúrcia (2)

Albinyana (2)

L’Arboç (2)

Avinyonet del Penedès (1)

Banyeres del Penedès (2)

Begues (1)

Bellvei (2)

La Bisbal del Penedès (2)

Bonastre (2)

Les Cabanyes (1)

Calafell (2)

Canyelles (1)

Cabrera d’Igualada (1)

Castellet i la Gornal (1)

Castellví de la Marca (1)

Castellví de Rosanes (1)

Cervelló (1)

Corbera de Llobregat (1)

Cubelles (1)

Cunit (2)

Font-rubí (1)

Gelida (1)

La Granada (1)

Els Hostalets de Pierola (1)

La Llacuna (1)

Llorenç del Penedès (2)

Martorell (1)

Masquefa (1)

Mediona (1)

Montmell (2)

Olèrdola (1)

Olesa de Bonesvalls (1)

Olivella (1)

Pacs del Penedès (1)

Piera (1)

El Pla del Penedès (1)

Pontons (1)

Puigdàlber (1)

Sant Cugat Sesgarrigues (1)

Sant Esteve Sesrovires (1)

Sant Jaume dels Domenys (2)

Sant Llorenç d’Hortons (1)

Sant Martí Sarroca (1)

Sant Pere de Ribes (1)

Sant Pere de Riudebitlles (1)

Sant Quintí de Mediona (1)

Sant Sadurní d’Anoia (1)

Santa Fe del Penedès (1)

Santa Margarida i els Monjos (1)

Santa Maria de Miralles (1)

Santa Oliva (2)

Sitges (1)

Subirats (1)

Torrelavit (1)

Torrelles de Foix (1)

Vallirana (1)

El Vendrell (2)

Vilafranca del Penedès (1)

Vilanova i la Geltrú (1)

Vilobí del Penedès (1)

(1) Barcelona tartomány

(2) Tarragona tartomány

7. Fontosabb borszőlőfajta/-fajták

PARELLADA – MONTONEC

XAREL LO – CARTOIXA

MERLOT

MACABEO – VIURA

8. A kapcsolat(ok) leírása

BOR

A penedès-i fehérborok friss, savas, gyümölcsös ízükről ismertek, amely a talajtípusnak és az egyedülálló éghajlatnak köszönhető. A szőlőművelő emberek által hozzáadott humán tényező azt jelenti, hogy más területeken ugyanezen fajták felhasználásával nem lehet ugyanilyen borokat előállítani. A penedès-i fehér szőlőfajták csak a Penedès régióban tudják elérni az említett borok készítéséhez optimális érést. A talaj, az éghajlat és a borkészítési eljárások e kombinációja kizárólag a Penedès régióban fordul elő.

A Penedès régióban készült rozé borok elismertsége az azokra a fajtákra jellemző színnek, aromának és gyümölcsösségnek tulajdonítható, amely e borok előállítására felhasznált fajtákat a talajból és az éghajlatból adódóan jellemzi. A Penedès régió rozé borainan ezen egyedi sajátosságai a szőlőültetvényeken és a borászatokban dolgozó emberek munkájának köszönhetően alakulnak ki.

A Penedès régió vörösborait szerkezetük és testességük, az antocianinok, a sima tanninok és mindenekelőtt az intenzív aroma, valamint a hosszú korty és utóíz jellemzik. A Penedès régió éghajlatának és talajának kombinációja azt jelenti, hogy a jó érés – amely többek között a júliusi és augusztusi nappalok és éjszakák közötti hőmérséklet-különbségnek köszönhető – a Penedès régióban olyan vörösborszőlők érését eredményezi, amelyek antocianin- és tannintartalma magas és pirosgyümölcsös aromákban gazdagok.

MINŐSÉGI PEZSGŐ

A Penedès OEM minőségi pezsgői egyediek, és nagyon különböznek a más területeken előállított pezsgőktől. Ez a különbség részben a fajtáknak, de mindenekelőtt az éghajlatnak, napsütésnek, valamint az első és a második erjesztés során alkalmazott termelési eljárásokanak köszönhető. E pezsgők előállítása más területeken nem lehetséges.

GYÖNGYÖZŐBOR

A Penedès régióban a gyöngyözőbor hagyományos terméknek számít. Ezek a borok nagyon jól alkalmazkodnak a Penedès régió fajtáihoz, valamint a terület éghajlatához és talajához.

LIKŐRBOR

A Penedès régió éghajlata, valamint a talajtípus és a fajták együttesen azt eredményezik, hogy az érett mustot fel lehet használni likőrborok és túlérett szőlőből készült borok előállításához. A módszer során zajló érlelés és a szőlőültetvényre jellemző éghajlati viszonyok azt jelentik, hogy lehetséges olyan édes, enyhe óborokat készíteni, amelyek megőrzik az érett gyümölcs ízét és az érlelési folyamatra jellemző aromákat.

TÚLÉRETT SZŐLŐBŐL KÉSZÜLT BOR

A Penedès régió éghajlata, valamint a talajtípus, a fajták, valamint az emberi erőfeszítés együttesen teszik lehetővé azt, hogy a szőlő túlérjen, ami rendkívüli jellemzőkkel bíró, exkluzív borokat eredményez.

9. További alapvető feltételek (csomagolás, címkézés, egyéb követelmények)

Jogi keret:

A nemzeti jogszabályokban

A további feltétel típusa:

Csomagolás a körülhatárolt földrajzi területen

A feltétel leírása

A csomagolás kizárólag a Penedès OEM borok termőterületén belül végezhető. Ennek oka, hogy a nagy mennyiségben termelt borok nem szállíthatók nagy távolságra úgy, hogy közben azt is biztosítsák, hogy az OEM boraira jellemző exkluzív minőség és jellemzők ne sérüljenek. Palackozást követően ezek a borok megőrzik jellemzőiket és minőségüket, amelyet a fogyasztók is kedvezően fogadnak. Ezért fontos, hogy a palackozás a megfelelő körülmények között történjen.

Jogi keret:

A nemzeti jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása

A „Penedès” megnevezés betűméretének 3 mm (minimum) és 7 mm (maximum) között kell lennie. A „Denominación de Origen” [Eredetmegjelölés] kifejezés betűmérete ennek fele.

Általánosságban elmondható, hogy ha a kötelező megnevezés a palack hátulján (az úgynevezett másodlagos címkén) található, a „PENEDÈS Denominación de Origen” [PENEDÈS eredetmegjelölés] megnevezést is beleértve, a védjegyet tartalmazó főcímkének tartalmaznia kell a „PENEDÈS” szót, 3 mm és 7 mm közötti betűméretben.

Ha a kötelező megnevezés a címkén a védjeggyel és a „PENEDÈS Denominación de Origen” [PENEDÈS eredetmegjelölés] szöveggel együtt szerepel, a „Penedès” szónak a másodlagos címkén nem kötelező szerepelnie.

A címkén a jelen eredetmegjelölés körébe tartozó minőségi pezsgők készítéséhez felhasznált szőlő szüretelési évét is fel kell tüntetni. A címkén a jelen eredetmegjelölés körébe tartozó minőségi pezsgők esetében a degorzsálás időpontját is fel kell tüntetni.

A termékleíráshoz vezető link

https://bit.ly/2v3x3J7

(1) A Bizottság (EU) 2019/33 felhatalmazáson alapuló rendelete (2018. október 17.) az 1308/2013/EU európai parlamenti és tanácsi rendeletnek a borágazati eredetmegjelölésekre, földrajzi jelzésekre és hagyományos kifejezésekre vonatkozó oltalom iránti kérelmek, a kifogásolási eljárás, a használatra vonatkozó korlátozások, a termékleírások módosítása, az oltalom törlése, valamint a címkézés és a kiszerelés tekintetében történő kiegészítéséről (HL L 9., 2019.1.11., 2. o.).